తెలంగాణలో మహిళా తహసీల్దార్ దారుణహత్య WATCH LIVE TV
IND vs PAK: పాక్‌ టీమ్‌లో గ్రూప్‌లు.. ఓటమితో బహిర్గతం
పాకిస్థాన్ కెప్టెన్ సర్ఫరాజ్ అహ్మద్‌కి వ్యతిరేకంగా.. ఓపెనర్ ఇమామ్ ఉల్ హక్, స్పిన్నర్ ఇమాద్ వసీమ్‌లు టీమ్‌ని రెండు గ్రూప్‌లుగా విభజించినట్లు పాక్ మీడియా తాజాగా వెలుగులోకి తెచ్చింది.
Samayam Telugu | Updated:
Jun 17, 2019, 08:19PM IST
హైలైట్స్
భారత్ చేతిలో చిత్తుగా ఓడిపోయిన పాకిస్థాన్ టీమ్
పాకిస్థాన్ టీమ్‌లో గ్రూప్ రాజకీయాల్ని వెలుగులోకి తెచ్చిన మీడియా
2017 నుంచి కెప్టెన్ సర్ఫరాజ్‌ అహ్మద్‌పై గుర్రుగా ఉన్న సీనియర్లు
నిన్న మ్యాచ్‌లో పేలవంగా వికెట్లు చేజార్చుకున్న మాలిక్, హక్, హఫీజ్
ప్రపంచకప్‌లో భాగంగా భారత్‌తో ఆదివారం జరిగిన మ్యాచ్‌లో పాకిస్థాన్ ఓటమికి గల కారణాల్ని ఆ దేశ మీడియా అన్వేషించే పనిలో పడింది. మాంచెస్టర్ వేదికగా జరిగిన మ్యాచ్‌లో తొలుత బ్యాటింగ్ చేసిన భారత్ జట్టు.. ఓపెనర్ రోహిత్ శర్మ (140: 113 బంతుల్లో 14x4, 3x6) శతకం బాదడంతో 5 వికెట్ల నష్టానికి 336 పరుగులు చేసింది. అనంతరం పాకిస్థాన్ ఛేదనకు దిగిన కొద్దిసేపటికే వర్షంరాగా.. మ్యాచ్‌ని 40 ఓవర్లకి కుదించిన అంపైర్లు.. టార్గెట్‌ని 302 పరుగులకి కుదించారు. అయితే.. ఒత్తిడికి గురైన పాకిస్థాన్.. ఆఖరికి 212/6తోనే సరిపెట్టేసింది. దీంతో.. 89 పరుగుల తేడాతో గెలిచిన భారత్ జట్టు.. ప్రపంచకప్‌ పాక్‌పై ఆడిన అన్ని మ్యాచ్‌ల్లోనూ గెలిచిన రికార్డుని 7-0తో మరింత మెరుగుపర్చుకుంది.
భారత్ చేతిలో పాక్ ఓటమిపై కారణాలను అన్వేషించిన అక్కడి మీడియా.. టీమ్‌లోని గ్రూప్ రాజకీయాల్ని వెలుగులోకి తెచ్చింది. కెప్టెన్ సర్ఫరాజ్ అహ్మద్‌కి వ్యతిరేకంగా.. ఓపెనర్ ఇమామ్ ఉల్ హక్, స్పిన్నర్ ఇమాద్ వసీమ్‌లు టీమ్‌ని రెండు గ్రూప్‌లుగా విభజించినట్లు పాక్ మీడియా వెల్లడించింది.
2017 ఛాంపియన్స్ ట్రోఫీలో పాక్‌ని విజేతగా నిలిపిన తర్వాత కెప్టెన్‌గా సర్ఫరాజ్ అహ్మద్ ఆధిపత్యం పతాక స్థాయికి చేరడంతో.. కొంత మంది సీనియర్ ఆటగాళ్లు కూడా అతనిపై గుర్రుగా ఉన్నట్లు మీడియా చెప్పుకొచ్చింది. మొత్తంగా.. సర్ఫరాజ్ కెప్టెన్సీపై టీమ్‌లోని ముప్పావు వంతు ఆటగాళ్లు.. తీవ్ర అసంతృప్తి ఉన్నారని.. వారు మ్యాచ్‌లో అతనికి సహకరించకపోవడమే పాక్ ఓటమికి కారణమని ఆఖరిగా మీడియా చెప్పుకొచ్చింది.
ఛేదనలో ఇమామ్ ఉల్ హక్ (7: 18 బంతుల్లో 1x4) ఆరంభంలోనే ఔటవగా.. మహ్మద్ హఫీజ్ (9), షోయబ్ మాలిక్ (0) వరుస బంతుల్లో వికెట్లు చేజార్చుకున్నారు. పాక్‌కి మ్యాచ్ చేజారిందిక్కడే..!